का कहीं / अनिल ओझा 'नीरद'
तार तार लूँगा बा, झूला बा, का कहीं ?
देहिं तोपल-ढांकल त मुश्किल बा,का कहीं??
माथ पर ईंटा, कबों सिरमिट के तागड़ी बा ।
आँखि में लोर,मन में पीरा बा, का कहीं ??
कबों-कबों,किस्मति के पत्थरो ऊ तूरति बा ।
मजदूरिनि ह,काम त करहीं के बा,का कहीं??
भर देहिं पसेना बा,कपड़ा बा लदर- फदर ।
झंखति बा,झुरवति बा,लड़ति बा, का कहीं??
जिनिगी से जूझति बा, बंजर जमीनि अइसन।
अपने ले नइखे नूँ,माइयो बा, का कहीं ??
फाटल लूगा-झूला से,जवान देहिं झांकि जाता।
बूढो मजूरा तक , निहारता, का कहीं ??
घोंट-घोंट खून पियत,दिन कइसो कटि जाता।
राति,जार-जार रोवत बीतत बा, का कहीं ??
awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva